EELNÕU

OTSUS

Aruküla 07. aprill 2020. a nr

**Raasiku Põhikooli ja Raasiku Lasteaed Oravake ümberkorraldamine**

Kohalik omavalitsus korraldab vajadusel ümber haridusvõrku oma haldusterritooriumil, eesmärgiga tagada haridusasutustes õppekvaliteet ja ressursside optimaalne kasutus. Ümberkorralduse tulemusel säilib ühtlane ja toimiv haridusvõrk, millega tagatakse parem ressursside kasutus (sh personal, õppevahendite olemasolu) ning haldusvõimekus. Haridusasutuste võrgu ümberkorraldamisel lähtutakse eelkõige laste huvidest ja õpikeskkonna kvaliteedi paranemisest ja seejärel majanduslikust otstarbekusest. Otsuse kohaselt korraldatakse ümber Raasiku Vallavalitsuse ametiasutuse hallatavad asutused Raasiku Põhikool ja Raasiku Lasteaed „Oravake“ liites Raasiku Lasteaed Oravake Raasiku Põhikooliga.

Raasiku valla arengukavas 2019-2028 on välja toodud haridusvaldkonna eesmärgina luua võimalused aja nõuetele vastava alus-, põhi- ja huvihariduse andmiseks tänapäevaselt väljaarendatud kasvu-, õpi- ja töökeskkonnas heade õpetajate juhtimisel. Juhtimise valdkonna on eesmärgiks vallavalitsuse haldusalas olevate ressursside optimeerimine valla haldussuutlikkuse parandamiseks.

Koolieelse lasteasutuse seaduse (KELS) § 5 lõike 2 kohaselt lasteaed ning põhikooli- ja gümnaasiumiseaduses (PGS) sätestatud põhikool võivad tegutseda ühe asutusena. Sama paragrahvi lõike 3 kohaselt ühe asutusena tegutseva lasteaia ja põhikooli puhul kohaldatakse lasteaia osale KELS-s sätestatut ning põhikooli osale PGS-s sätestatut. Lasteaia ja põhikooli ümberkorraldamise, kooli pidamise üleandmise, tegevuse lõpetamise ning hoolekogu koosseisu osas kohaldatakse põhikooli- ja gümnaasiumiseaduses sätestatut. Ühe asutusena tegutseva lasteaia ja põhikooli direktoril on KELS-st ning PGS-st tulenev pädevus.

KELS § 33 lõike 1 kohaselt lasteasutuse korraldab ja kujundab valla- või linnavolikogu otsusel ümber valla- või linnavalitsus. Lasteasutuse ümberkorraldamise või ümberkujundamise otsus tehakse arvestusega, et sellest on võimalik teavitada kirjalikult Haridus- ja Teadusministeeriumi, lasteasutust ja vanemaid (eestkostjaid, hooldajaid) vähemalt viis kuud enne ümberkorraldamise või ümberkujundamise tähtaega. Sama paragrahvi lõike 5 kohaselt lasteasutuse liitmisel põhikooliga kohaldatakse PGS-s koolide ühinemise kohta sätestatut.

Kohaliku omavalitsuse korralduse seaduse § 22 lõike 1 punkti 34, § 35 lõike 2, Eesti Vabariigi haridusseaduse § 7 lg 2 p 2, põhikooli- ja gümnaasiumiseaduse § 80 lõike 1, lõike 2 punkti 5 ja lõike 3, koolieelse lasteasutuse seaduse § 33 lõike 1, lõike 5 alusel ja lähtudes Raasiku Põhikooli 18.02.2020. a hoolekogu ja Raasiku Lasteaed Oravake 17.02.2020. a hoolekogu ettepanekutest ning arvestades vallavolikogu alatise haridus-, kultuuri-, sotsiaal- ja spordikomisjoni 03. märtsi 2020. a koosoleku seisukohta

Raasiku Vallavolikogu

**otsustab:**

1. Korraldada hiljemalt 31.08.2020 ümber Raasiku Vallavalitsuse ametiasutuse hallatavad asutused Raasiku Põhikool ja Raasiku Lasteaed „Oravake“ selliselt, et Raasiku Lasteaed „Oravake“ liidetakse Raasiku Põhikooliga.
2. Kujundada alates 01.09.2020 ümber Raasiku Vallavalitsuse ametiasutuse hallatav asutus Raasiku Põhikool muutes kooli tegutsemise vormi põhikoolist koolieelseks lasteasutuseks ja põhikooliks.
3. Lõpetada 31.08.2020 Raasiku Vallavalitsuse hallatava asutuse Raasiku Lasteaed Oravake tegevus.
4. Nimetada Raasiku Põhikool ümber Raasiku Kooliks.
5. Raasiku Vallavalitsusel tagada kõigi õigusaktides ettenähtud ja ümberkorraldamisega seonduvate toimingute läbiviimine hiljemalt 31.08.2020.
6. Raasiku Vallavalitsusel teavitada käesolevast otsusest Haridus- ja Teadusministeeriumi, Raasiku Põhikooli, Raasiku Lasteaeda Oravake, kooli õpilasi, kooli õpilaste ja lasteaia laste vanemaid (eestkostjaid, hooldajaid), õpilaste elukohajärgseid valla- ja linnavalitsusi kirjalikult, hiljemalt 09.04.2020.
7. Otsust on võimalik vaidlustada Tallinna Halduskohtus (Pärnu mnt 7, 15082 Tallinn) või esitada vaie Raasiku Vallavolikogule 30 päeva jooksul otsuse teatavakstegemisest arvates.
8. Otsus jõustub teatavakstegemisest.

Tiina Rühka

volikogu esimees

**Hetkeolukord: õpilaste arvud ja personal**

Raasiku Põhikool ja Raasiku Lasteaed „Oravake“ on Raasiku Vallavalitsuse ametiasutuse hallatavad haridusasutused. 2019/20. õppeaastal õpib seisuga 15.01.2020 Raasiku Põhikoolis 212 õpilast ja Raasiku Lasteaias „Oravake“ 85 last.

Joonis: Laste arv Raasiku lasteaias 2014-2020 perioodil (Allikas: HaridusSilm)

Kuigi laste arv Raasiku lasteaias on langenud võrreldes 2015/16 ja 2016/17 õppeaastaga ning püsinud viimasel kolmel õppeaastal stabiilselt 85-86 lapse juures, on tõenäoline laste arvu suurenemine tulenevalt sündimuse tõusust Raasiku vallas (2019.aastal) ning sisserändest/aktiviseerunud elamuehitusest.

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **Rühmad** | **Kohti** | **Õppureid** | | Koopaoravad (4-6a) | 20 | 19 | | Käbike (1-3a) | 12 | 12 | | Lendoravad (3-5a) | 20 | 17 | | Oravajütsid (2-4a) | 20 | 17 | | Pähklike (3-4a) | 20 | 20 | |  | 92 | 85 | | Raasiku lasteaias on 2019/20 õppeaastal erinevates rühmades vabu kohti. Vabu kohti ei ole sõimerühmas ning seal on järjekord. |

Tabel 1. Laste arv Raasiku lasteaia rühmades (Allikas: EHIS)

Raasiku Põhikooli õpilaste arv 2019/2020 õppeaastal on 212 ning see on viimastel aastatel tõusnud 10-14 lapse võrra aastas ning prognooside kohaselt jätkab teatavat tõusu.

Joonis: Õpilaste arve Raasiku põhikoolis 2014-2020 perioodil (Allikas: HaridusSilm)

|  |  |
| --- | --- |
|  | Raasiku koolis on keskmine klassitäituvus 23.6 last, enamustes klassidest on üle 20 õpilase. |

Joonis: Õpilaste jaotus klassidesse (Allikas: EHIS)

Koolis on tehtud õppetöös mitmeid ümberkorraldusi ning suurima õpilaste arvuga klassides korraldatud õpe osaliselt väiksemates gruppides.

**Ülevaade Raasiku kooli ja lasteaia töötajate arvust**

Allolevas tabeli on kajastatud Raasiku kooli ja lasteaia töötajate arvud. Tabelis on kajastatud nii nn. vallapalgalised kui need, kelle palgaraha tuleb riigilt läbi toetusfondi (märgitud tärniga-kooli direktor, õppealajuhataja, eripedagoog ning õpetajad).

|  |  |  |  |  |  |
| --- | --- | --- | --- | --- | --- |
|  | |  |  |  |  |
| STRUKTUUR PRAEGU | | |  | STRUKTUUR PEALE ÜMBERKORRALDAMIST | |
|  | Raasiku Põhikool | Raasiku Lasteaed Oravake |  | Raasiku Kool |
| Direktor | 1\* | 1 | Direktor | 1 |
| Õppealajuhataja | 0.5\* | 0.5 | Juhiabi | 0.5 |
| Direktori asetäitja majandusalal | 1 |  | Õppealajuhataja | 1 (0.5+0.5) |
| Õpetaja | 23 (erinevate koormustega)\* | 10 | Majandusjuhataja | 1 |
| Õpetajaabi |  | 5.5 | Huvijuht | 1 |
| Liikumis- ja muusikaõpetaja |  | 1.25 | IT-spetsialist | 0.5 |
| Ringijuhid | 1.5 |  | Õpetaja (kool) | 23 |
| Huvijuht | 1 |  | Pikapäevarühma õpetaja | 0.5 |
| IT-spetsialist | 0.5 |  | Ringijuhid | 1.5 |
| Pikapäevarühma õpetaja | 0.5 |  | Eripedagoog | 1 |
| Logopeed | 1 | 0.5 | Logopeed | 1.5 |
| Eripedagoog | 1\* |  | Õpetaja (lasteaed) | 10 |
| Kokk | 1 | 1.5 | Õpetajaabi | 5.5 |
| Kokaabi | 1 |  | Liikumis-ja muusikaõpetaja | 1.25 |
| Koristaja | 3 | 1 | Kokk | 2.5 |
| Majahoidja | 1 |  | Kokaabi | 1 |
| Hooldusspetsialist | 1 |  | Koristaja | 4 |
| Pesumasinist |  | 0.75 | Majahoidja, hooldusspetsialist, pesumasinist | 2,75 |
| KOKKU: | 38 | 22 | KOKKU: | 59.5 |
|  | 60 | |

Kooli struktuuris olev direktori asetäitja majandusalal teenindab juba täna ka lasteaeda, samuti hooldusspetsialist. Lisaks teenindavad nii lasteaeda kui kooli sotsiaalpedagoog ja psühholoog, kes mõlemad on vallavalitsuse struktuuris.

**Ühendamise põhjused ja eesmärgid**

Raasiku kool ja lasteaed asuvad üksteise kõrval, jagavad osaliselt tugipersonali (majandusjuht, psühholoog, sotsiaalpedagoog) ning Raasiku lasteaia lapsed asuvad suures enamuses õppima Raasiku koolis, mistõttu on juba täna kahel asutusel väga palju kattuvusi.

Alates 2019.a algusest täidab Raasiku kooli direktor ajutiselt Raasiku lasteaias direktori kohusetäitja ülesandeid lapsehoolduspuhkusel oleva direktori asemel st. olemas on aastane kogemus kahe asutuse ühise juhtimise teostatavusest.

2018/2019.a Raasiku lasteaia hoolekogu aasta kokkuvõttes toob hoolekogu esimees korduvalt välja arenguid, mis on toimunud direktori kt juhtimisel leides: *„Hoolekogu poolt vaadatuna mõjus direktorivahetus igati positiivselt. (..) Positiivne oli uue direktori konstruktiivsus pikalt kestnud mänguväljakute konflikti lahendamisel (..) Märkimisväärne areng on toimunud lapsevanemate kaasamise suunal.“* jne.

Aastane kogemus ühe juhiga ning lasteaia hoolekogu tagasiside direktori kohusetäitja tööle annab põhjust edasi liikuda kahe asutuse alalise ühendamise kavaga.

Raasiku lasteaia ja põhikooli ühendamise esmaseks **eesmärgiks on läbi ühise hariduskeskuse loomise ressursside tõhusam kasutamine.** Ühendamise esmane eesmärk ei ole ressursside kokkuhoid vaid olemasolevate ressursside tõhusam juhtimine ja efektiivsem ning paindlikum kasutamine. Selleks annavad võimaluse ühesuguste teenuste ühildamine ja dubleerimiste elimineerimine.

Planeeritud muudatus võimaldab olemasoleva ressursi abil moodustada administratiivtöö ametikoht ja  juhi vabastada administratiivtööst. Juhtimisressurss on kallis ja seda administratiivtööle kasutada on ebamõistlik. Lisaks on võimalik personali rotatsioon ja arenguvõimalused, mis toetavad töötajate motivatsiooni.

Ühendamise kaugem eesmärk on pakutava hariduse kvaliteedi tõstmine.

Järgnevalt ülevaade eesmärkidest, mida kahe asutuse ühendamisega saavutada soovitakse.

1. **Organisatsiooni(-de) juhtimise ja administreerimise tõhustamine ning mõju eelarvele**

*Praegune olukord:* Mõlemal asutusel on täiskohaga direktor ning 0.5 koormusega õppealajuhataja. Lisaks on koolil 0.5 kohaga IT-spetsialist, lasteaias puudub taoline ametikoht täielikult. Kummalgi asutusel ei ole täiendavat tugipersonali administreerimiseks, mistõttu moodustab direktori igapäevasest tööst olulise osa tavapärane sekretäri-/asjaajamistöö. See omakorda ei ole efektiivne juhi ressursi kasutus.

*Uues asutuses:* kahe asutuse peale moodustub üks direktori ametikoht ning lisandub osakoormusega juhiabi koht. IT-spetsialisti töö laieneb ka lasteaeda. Muudatust on võimalik kavandada sama eelarve piires st. eelarvele täiendavat kulu ei lisandu. Muudatus võimaldab direktoril tegeleda suuremas mahus asutuse juhtimistegevustega ning jätta rutiinsed ning juhtimispädevusi mittevajavad tegevused juhiabile (avalduste vastuvõtmised, tööaja arvestused jne). Ühtlasi, kui tulevikus tekib vajadus uue direktori leidmiseks konkurss korraldada, suurendab ühendatud asutus võimalust leida sobiv ja professionaalne juht, kuna juhtimist ühendamine võimaldab pakkuda juhile ka konkurentsivõimelisemat palka. Mõju eelarvele ei ole, kuna ümberkorraldused on võimalik olemasoleva eelarve mahus ellu viia. Struktuuri muutusest algatatakse ka vastav volikogu eelnõu.

1. **Vahendite tõhusam kasutamine**

*Praegune olukord:* koolidele ja lasteaedade on suunatud erinevad toetusmeetmed õppetööd toetavate vahendite soetamiseks ja tegevuste kavandamiseks (nt. HITSA, SA Innove, KIK jt). Nii on erinevate projektide abil kooli ja lasteaeda hangitud erinevaid vahendeid (robootika, keeleõpe, HEV laste toetamiseks jne). Koolidel on taolisi võimalusi täiendava rahastuse taotlemiseks enam kui lasteaedadel, mistõttu on ka kooli tehnoloogiline varustatus parem.

*Uues asutuses:* ühendatud asutuses on võimalik soetatud vahenditest kasu saada rohkematel lastel ja õpetajatel. Kasusaajate arvu suurenemine toetab tegevusteks/vahenditeks erinevatest fondidest täiendava rahastuse taotlemist.

1. **Võimaluste mitmekesistamine magistrikraadiga õpetajatele**

*Praegune olukord:* koolis töötava õpetaja kvalifikatsiooninõudeks on magistrikraad, lasteasutuse õpetaja puhul on nõudeks kõrgharidus ja pedagoogilised kompetentsid. Magistrikraadiga lasteaia õpetaja töötasu on võrdsustatud kooli õpetaja riikliku töötasu alammääraga. Magistikraadiga lasteaiaõpetajate pädevus võimaldaks neil töötada ka koolis I (-II) kooliastmes.

*Uues asutuses:* ühendatud asutuses tekib võimalus õpetajatel teha nn. vahetusaastaid ja töötada lasteaia asemel I kooliastmes õpetajana või vastupidi. See toetab õpetajate arengut, pakub võimaluse kogemuste omandamiseks ning toetab motivatsiooni püsimist.

1. **Kvaliteetsem haridus ja lapse individuaalsuse järjepidevam toetamine**

Praegune olukord: kaks asutust töötavad teineteise kõrval paralleelselt omamata olulisi kokkupuute punkte. Mõlemal asutusel on eraldiseisvad õppekavad, arengukavad, sündmused jne. Samas suur osa lapsi Raasiku lasteaiast jätkab just Raasiku koolis.

Uues asutusest: asutuste ühendamisega on võimalik toetada ühtsete põhimõtete ja lähtekohtade väljaarendamist kvaliteetse ja järjepideva hariduse pakkumiseks Raasiku piirkonna lastele alates 1.5 eluaastast kuni põhikooli lõpuni. Ühendamine loob rohkem sidusust lasteaia ja kooli vahel ning lapse üleminek lasteaiast kooli saab sujuvamaks. Iga lapse individuaalset arengu toetamine on järjepidevam. Ühtne juhtimine tagab ühtlasi ka olulise info olemasolu ühes kohas koos.

**Mõju eelarvele:** Liitmine ei mõjuta eelarvet. Praegu on eelarvetesse kavandatud kahe direktori töötasu. Ümberkorralduse käigus üks direktori koht koondatakse ning luuakse juurde juhiabi koht, mille palgavahenditeks saadakse kate koondatud direktori ametikoha palgafondist. Muid struktuuri muudatusi ei ole esialgu planeeritud.

**Ümberkorraldamise riskid**

|  |  |
| --- | --- |
| **Risk** | **Riski mõju ja maandamine** |
| Direktor ei ole koguaeg kättesaadav | Al. 01.19 on kahel asutusel olnud üks juht ning kogemus on näidanud, et läbiräägitud töökorralduse puhul ei ole tegemist riskiga. Riski on võimalik maandada töökorralduslikes reeglites kokkuleppimisega. Lisaks asuvad kaks maja üksteise kõrval, mistõttu on nende vahel võimalik vajadusel kiiresti liikuda. |
| Ümberkorraldus on ülesehitatud tugevale juhile. Juhi lahkudes on keeruline ühendasutusele uut juhti leida. | Üle aasta on kaks asutust olnud juhitud ühe juhi poolt nii, et hariduse kvaliteet pole kannatanud, pigem on toimunud areng, eelkõige lasteaia osas. Seda aastast perioodi saab käsitleda ettevalmistava perioodina ümberkorraldustele st. ümberkorraldusi ei alustata tühjalt kohalt ning olemas on reaalne kogemus, kuidas see toimida võiks. Oluline on, et juht looks ühendasutuse tööd kavandades tugeva süsteemi ja käivitaks töö, järgmisel juhil on seda sellisel juhul juba lihtsam üle võtta. Selleks on oluline koostöö nii asutuse personali, lastevanematega kui ka pidajaga. Oluline on õppida teiste sarnaste asutuste kogemustest.  Juhul kui on vaja uut juhti leida, on oluliseks argumendiks muuhulgas pakutav töötasu. Ühendasutuse juhi töötasu saab olla kõrgem kui kahe väikese eraldi asutuse juhi tasu, mis omakorda suurendab võimalust, et konkursil osalevad tugevad kandidaadid. |
|  |  |

**Juriidiline analüüs:**

Asutuste liitmine on võimalik. Direktorite ja võibolla ka mõne muu töötaja puhul tekib nö tavaline koondamisolukord. Kuna koolide ja lasteaedade töötajad töötavad töölepinguga, tuleb arvestada töölepingu seaduse (TLS) sätteid.

Esilagu, kuniks lapsehoolduspuhkusel olev direktor on lapsehoolduspuhkusel, ei muutu tema ega tööandja jaoks midagi.

Pakkuda teist tööd – kui töötaja naaseb tööle, tuleb talle sisuliselt tagada samad tingimused ja võimalused, nagu praegu võimaldatakse tema asendajale (või ka teistele töötajatele). Põhimõte tuleneb TLS § 89 lg 4 (võrdse kohtlemise põhimõte). Näiteks kui lapsehoolduspuhkusel oleva töötaja asendaja saab näiteks lasteaia juhatajaks, kes allub koolidirektorile, siis tuleb praeguse lasteaia direktori naasmisel võimaldada talle samuti lasteaia juhatajana jätkamist (asendaja koondatakse või siis vormistada asendajaga juba praegu tähtajaline leping lapsehoolduspuhkuselt naasva töötaja naasmiseni). Kuna tegu on töölepingu muutmisega, peab ta ise sellega nõustuma. Kui ei nõustu, on tegu koondamisolukorraga, sest vana tööd (lasteaia direktori kohta) ei ole olemas. Ehk siis, teda ei tohiks koondada TLS § 89 lg 2 p 1 alusel kohe lapsehoolduspuhkuse ajal, vaid talle tuleks anda võimalus samamoodi asuda tööle liidetud asutuses. Põhimõtteliselt tuleks talle pakkuda ka muid vabu ametikohti, mis tema tööle naasmisel liidetud asutuses on.

Koondamine - saab vormistada ja koondamisteate töötajale kätte anda tema esimesel tööle naasmise päeval, kuna lapsehoolduspuhkusel viibivat töötajat koondada ei tohi (TLS § 93 lg 1). Koondamise põhjuseks on TLS § 89 lg 1 mõttes tööandja poolt varem (ehk praegu) teostatud struktuurimuudatus (lasteaia likvideerimine). Täita tuleb ka kõik muud koondamise tingimused – põhjuseks märkida töö ümberkorraldamine (lasteaia liitmine kooliga ja seetõttu lasteaia kui asutuse likvideerimine, TLS § 89 lg 1, vt ka põhikooli- ja gümnaasiumiseaduse § 80 lg 2 punkt 2), etteteatamisaja järgimine (või hüvitise tasumine, kui ei järgi seda TLS § 97 lg 2, § 100 lg 5), pakkuda tuleb teist tööd (vajadusel mõistlik väljaõpe, § 89 lg 3), maksta koondamishüvitist (TLS § 100 lg 1).

**Volikogu hariduse, kultuuri -ja sotsiaalkomisjon oma laiendatud istungil 31. 03 toetas eelnõud ja soovitas volikogul otsusena vastu võtta.**

Seletuskirja koostas Juta Asuja